CELEX: 62010CN0626
Language: mt
Date: 2010-12-28 00:00:00
Title: Kawża C-626/10 P: Appell ippreżentat fit- 28 ta’ Diċembru 2010 minn Kalliope Agapiou Joséphidès mis-sentenza mogħtija mill-Qorti Ġenerali (Is-Seba’ Awla) mogħtija fil- 21 ta’ Ottubru 2010 fil-Kawża T-439/08, Agapiou Joséphidès vs Il-Kummissjoni u EACEA

2.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 103/13
            
         Appell ippreżentat fit-28 ta’ Diċembru 2010 minn Kalliope Agapiou Joséphidès mis-sentenza mogħtija mill-Qorti Ġenerali (Is-Seba’ Awla) mogħtija fil-21 ta’ Ottubru 2010 fil-Kawża T-439/08, Agapiou Joséphidès vs Il-Kummissjoni u EACEA
   (Kawża C-626/10 P)
   2011/C 103/22
   Lingwa tal-kawża: il-Franċiż
   
      Partijiet
   
   
      Appellanti: Kalliope Agapiou Joséphidès (rappreżentanti: C. Joséphidès u H. Joséphidès, avukati)
   
      Partijiet l-oħra fil-proċedura: Il-Kummissjoni Europea, L-Aġenzija Eżekuttiva għall-Edukazzjoni, l-Awdjoviżiv u l-Kultura (EACEA)
   
      Talbiet tal-appellanti
   
   
               —
            
            
               tannulla s-sentenza tal-Qorti Ġenerali, tal-21 ta’ Ottubru 2010, fil-Kawża T-439/08;
            
         
               —
            
            
               tannulla d-Deċiżjoni tal-Aġenzija Eżekuttiva għall-Edukazzjoni, l-Awdjoviżiv u l-Kultura (EACEA), tal-1 ta’ Awwissu 2008, li tirrifjuta lill-appellanti l-aċċess għal ċerti dokumenti fil-fajl Nru 07/0122 dwar l-għoti ta’ Ċentru ta’ Eċċellenza Jean Monnet lill-Università ta’ Ċipru;
            
         
               —
            
            
               tannulla d-Deċiżjoni tal-Kummissjoni C(2007) 3749, tat-8 ta’ Awwissu 2007, dwar deċiżjoni individwali ta’ għoti ta’ sussidju fil-kuntest tal- Programm ta’ Tagħlim tul il-Ħajja, subprogramm Jean Monnet;
            
         
               —
            
            
               tikkundanna l-appellati għall-ispejjeż taż-żewġ istanzi.
            
         
      Aggravji u argumenti prinċipali
   
   L-appellanti tinvoka diversi aggravji insostenn tal-appell tagħha.
   Kalliope Agapiou Joséphidès issostni l-ksur, mill-Qorti Ġenerali, tad-dritt personali ġenerali tagħha għal aċċess għad-dokumenti li jikkonċernawha, tal-prinċipju ta’ trasparenza li jinsab fit-tieni paragrafu tal-Artikolu 1 TUE, tal-Artikolu 6 TUE, tal-Artikolu 255 KE u tal-Karta tad-Drittijiet Fundamentali tal-Unjoni Ewropea (Artikoli 8, 41.2(b), 42 u 52.6). Għaldaqstant il-Qorti Ġenerali wettqet żball ta’ proċedura billi injorat ir-riferimenti għall-Karta tad-Drittijiet Fundamentali pprovduti mill-appellanti matul is-seduta u billi injorat il-Konklużjonijiet tal-Ombudsman tar-Repubblika ta’ Ċipru, tat-3 ta’ Ġunju 2009, dwar ir-rifjut tal-Università ta’ Ċipru li tagħti aċċess għall-istess dokumenti kkontestati bħal dawk miżmuma mill-appellati.
   L-appellanti tinvoka żball ta’ liġi mwettaq mill-Qorti Ġenerali inkwantu hija ddeċidiet, minn naħa, li l-Aġenzija Eżekuttiva għall-Edukazzjoni, l-Awdjoviżiv u l-Kultura (EACEA) kienet kompetenti sabiex tipproċessa l-applikazzjoni konfermatorja għal aċċes għad-dokumenti u, min-naħa l-oħra, li tiċħad l-eċċezzjoni ta’ illegalità tad-deċiżjoni tal-Kumitat Amministrattiv tal-EACEA imqajma mill-appellanti.
   Barra minn hekk, hija ssostni ksur ta’ diversi dispożizzjonjiet tar-Regolament (KE) Nru 1049/2001 (1), li l-Qorti Ġenerali interpretat b’mod eċċessivament restrittiv u billi injorat il-prinċipji stabbiliti mill-ġurisprudenza.
   Ir-rikorrenti tinvoka wkoll aggravju bbażat fuq il-ksur tal-prinċipji ta’ lealtà, ta’ koerenza, ta’ amministrazzjoni tajba u ta’ motivazzjoni.
   Fl-aħħar nett, hija ssostni li l-Qorti Ġenerali wettqet żball ta’ liġi billi ma ddikjaratx l-annullament tad-Deċiżjoni tal-Kummissjoni C(2007) 3749 tat-8 ta’ Awwissu 2008.
   
      (1)  Regolament tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).